Miguel Hidalgo y Costilla

Miguel Hidalgo y Costilla nasceva in 1753 in un rancho administrate per su patre. Su familia pertineva al nobilitate. Ille venirea a esser appellate le patre del independentia mexican. Quando Miguel era infante ille amava le vita in le rancho. Ille passava multo tempore con le laboratores. Ille cognosceva le typo de vita que illes viveva, troppo de horas de travalio fatigante e un povressa terribile. Como le major parte del Americas del Nord e del Sud, Mexico habeva site conquirite per Espania. E le population indigena travaliava le campos pro le conquisitores. Espania governava Mexico como un colonia e imponeva leges e colligeva taxas. 

Quando Miguel compliva quattuordece annos de etate, su patre le inviava a studiar. Ille era multo studiose. Al vinti annos ille acquireva ja duo titulos universitari. Ille deveniva professor e ganiava varie premios pro su scriptos religiose. In pauc tempore ille deveniva director del Collegio de Santo Nicolas.

Plus tarde ille sortiva del universitate e deveniva un sacerdote catholic in un ecclesia rural. Nemo sape exactemente pro que, sed un anno post isto, ille iva a un ecclesia in Santo Felipe.

Quando Miguel era in Santo Felipe, le leaderes del ecclesia comenciava audir que ille habeva certe credentias rar. In ille tempos in Espania il habeva le inquisition, que era como un tribunal investigante ille personas que non credeva in toto lo que le Ecclesia Catholic Roman diceva que illes debeva creder.

Alicuno informava al inquisition que Miguel non credeva in le inferno, que ille non habeva respecto al Papa, e que ille amava audir musica e mesmo danciava a illo. Il se diceva etiam que ille habeva dicite que le reges non era necessari. Pro alicun ration Miguel non era castigate per le inquisition e escappava de su ira. Vermente nemo sape exactemente quante del cosas que era dicite contra Hidalgo era veridic. Sed il pare que ille era pauco {o "un pauco"?} rebelle.

Quando Miguel habeva cinquanta annos de etate, ille iva a un altere ecclesia Nostre Seniora del Dolores, in le village de Dolores, Mexico. Il era in iste village que ille comenciava realisar su sonios.

In Dolores ille stabiliva un carpenteria e ferreria, e ubi on etiam travaliava con seta pro vestimentos e con fango pro porcellana. Con isto ille tentava meliorar le vita del gente del village. 

In le casa de Hidalgo in Dolores, pauperes e riccos se reuniva pro festas e ballos. Le blancos e le indigenas se assemblava pro parlar super le problemas del pais. Hidalgo travaliava cata vice plus con le gente e in le negotios que ille comenciava. Posteriormente ille compartiva su salario de sacerdote catholic con un altere sacerdote qui le adjuvava con alicunes del deberes religiose in le ecclesia de Hidalgo.

Intertanto le gente de Mexico esseva cata vice plus insatisfacte con le governamento espaniol. Il habeva alicun parve tentativas de revolution contra le governamento sed illos terminava in fiasco. Le sentimentos de Hidalgo super le independentia se intensificava. Ja in 1810 Hidalgo se reuniva in secreto con alteres qui pensava como ille, includente Ignacio Allende. Illes comenciava facer planos pro un nove revolution.

Ante que Hidalgo e le altere conspiratores poteva terminar lor planos, le rumores de isto arrivava al aures del governamento. Sed le official del governamento qui debeva investigar le gruppo, Miguel Domínguez, in realitate era membro de illo, etiam su sponsa Josefa Ortiz de Domínguez. Ista les inviava aviso que le planos era discoperite. Miguel dormiva quando arrivava le novas ab su sponsa. Ille dava ordines de poner le planos in action. Subitemente assi le guerra de independentia comenciava. Hidalgo declarava que ja le revolutionarios non habeva altere alternativa. Ille mesme organisava un gruppo de revolutionarios e iva contra le carcere del village. Ille poneva su pistola al capite del carcerero e liberava a tote illes qui era incarcerate a causa de parlar contra le governamento o agir contra Espania.

Le multitude de independentistas qui luctava pro le libertate con Hidalgo augmentava rapidemente. Il habeva inter illos obreros, sacerdotes, soldatos, musicos, etc. Illes veniva pro supportar Hidalgo con spadas, bastones, lanceas, petras, e alicun armas de foco. Alicunos veniva a cavallo, alteres a pede. Il se dice que le campana del ecclesia se sonava pro appellar le gente al battalia de liberation. Annos post ille nocte ille mesme campana era installate in le Palatio National del citate de Mexico pro honorar ille evento. Illo es cognoscite como le Campana del Independentia.

Categoria:Gente mexican